Suurimpia rahoittajia ovat opetus- ja kulttuuriministeriö, Euroopan unioni ja Taiteen edistämiskeskus.

Kirjailija ja teatteriohjaaja Baltzar vangittiin viime viikolla epäiltynä törkeästä ihmiskaupasta. Viime sunnuntaina Helsingin Sanomat kertoi laajassa jutussaan Baltzarin manipuloineen ja käyttäytyneen epäasiallisesti teatteriyhteisönsä nuoria naisnäyttelijöitä kohtaan vuosien ajan.

Opetus- ja kulttuuriministeriöltä lähes 200 000 euroa

Drom ry on saanut opetus- ja kulttuuriministeriöltä vuodesta 2010 lähtien viisi erityisavustusta ja yhden yleisavustuksen vuodelle 2014.

Kaiken kaikkiaan Baltzar tai hänen yhdistyksensä ovat saaneet vuosien 2009–2019 aikana avustuksia opetus- ja kulttuuriministeriöstä 196 000 euron edestä.

Taiteen edistämiskeskukselta noin 80 000 euroa

Baltzar-metodille 180 000 euron tuet

Opetus- ja kulttuuriministeriö myönsi Humanistiselle ammattikorkeakoululle vuonna 2011 erityisavustusta 180 000 euroa kulttuurienvälisen kokemuspohjaisen pedagogiikan mallinnus- ja tutkimushankkeeseen.

Kulttuurienvälisen kokemuspohjaisen pedagogiikan tutkimus- ja mallinnushankkeella pyrittiin selvittämään, löytyykö siitä aineksia kasvatus- ja koulutusjärjestelmän uudistamiseen monikulttuurisuuden haasteiden näkökulmasta ja voisiko sen perustalle rakentaa korkeakoulutasoista koulutusta.

Hankkeen lopputuloksena todettiin, että kokemuspohjaisessa pedagogiikassa ei ollut aineksia korkeakoulutasoiseksi koulutukseksi ja se sisälsi selkeitä ristiriitoja Humanistisen ammattikorkeakoulun pedagogisten ja opettajan yleisten ammattieettisten lähtökohtien kanssa.